Šilalės rajono savivaldybės teisės aktų

projektų antikorupcinio

vertinimo taisyklių

2 priedas

**AIŠKINAMASIS RAŠTAS**

**Teisės ir viešosios tvarkos skyrius**

**DĖL PRITARIMO SUSITARIMO DĖL 2015 M. LIEPOS 31 D. BENDRADARBIAVIMO SUTARTIES NR. FI/5-47/B6 (V)-104 PAKEITIMO PROJEKTUI**

1. **Parengto sprendimo projekto tikslai.**

Sprendimo projekto tikslas – pritarti Susitarimo dėl Tauragės apskrities valstybinės mokesčių inspekcijos ir Šilalės rajono savivaldybės 2015 m. liepos 31 d. bendradarbiavimo sutarties Nr. FI/5-47/B6(V)-104 pakeitimo projektui.

**2.** **Kas inicijavo, kokios priežastys paskatino ir kuo vadovaujantis parengtas sprendimas**.

Vadovaujantis Lietuvos Respublikos Vyriausybės 2016 m. gegužės 25 d. nutarimu Nr. 508 „Dėl sutikimo reorganizuoti apskričių valstybines mokesčių inspekcijas“, 2015 m. liepos 31 d. Tauragės apskrities valstybinės mokesčių inspekcijos ir Šilalės rajono savivaldybės bendradarbiavimo sutarties Nr. FI/5-47/B6(V)-104 40 p. bei atsižvelgiant, kad reorganizuojamos Tauragės apskrities valstybinės mokesčių inspekcijos prijungimo būdu teisės, pareigos ir funkcijos pereina Klaipėdos apskrities valstybinės mokesčių inspekcijai. Ši institucija Šilalės rajono savivaldybei 2016 m. lapkričio 23 d. išreiškė prašymą pakeisti atitinkamus minimos bendradarbiavimo sutarties rekvizitus, įstaigos pavadinimą ir pan. Todėl, atsižvelgus į Klaipėdos apskrities valstybinės mokesčių inspekcijos pateiktą 2015 m. liepos 31 d. bendradarbiavimo sutarties Nr. FI/5-47/B6(V)-104 pakeitimo projektą, vadovaujantis Lietuvos Respublikos vietos savivaldos įstatymo 16 straipsnio 4 dalimi, 20 straipsnio 2 dalies 12 punktu, Šilalės rajono savivaldybės vardu sudaromų sutarčių pasirašymo tvarkos aprašo, patvirtinto Šilalės rajono savivaldybės tarybos 2008 m. gruodžio 23 d. sprendimu Nr. T1-438 „Dėl Savivaldybės vardu sudaromų sutarčių pasirašymo tvarkos aprašo patvirtinimo“, 3.2 papunkčiu, yra parengtas šis sprendimo projektas. Šilalės rajono savivaldybės vardu sudaromų sutarčių pasirašymo tvarkos apraše nustatyta, kad jei yra sudaroma Savivaldybės bendradarbiavimo, jungtinės veiklos arba bendrų viešųjų pirkimų sutartis su valstybės institucijomis ir (ar) kitomis savivaldybėmis bei užsienio institucijomis, reikalingas išankstinis Tarybos pritarimas, o Savivaldybės meras pasirašo sutartis dėl Savivaldybės bendradarbiavimo su valstybės institucijomis, kitomis savivaldybėmis bei užsienio institucijomis. Kaip žinoma, tokia pat tvarka atliekami ir pasirašytų sutarčių pakeitimai.

**3. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**4. Laukiami rezultatai.**

Bus atlikti reikalingi 2015 m. liepos 31 d. Tauragės apskrities valstybinės mokesčių inspekcijos ir Šilalės rajono savivaldybės bendradarbiavimo sutarties Nr. FI/5-47/B6(V)-104 pakeitimai.

**5. Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiu galios, priėmus teikiamą projektą.**

Teisės aktų keisti nereikės.

Teisės ir viešosios tvarkos skyriaus vedėja 2016-12-01 Silva Paulikienė